Sirviu Bunfànte

Sirviu Bunfànte (Inéja 3 aùstu 1921, Briga Ata 17 utùbre 1944), cunusciüu ascì cu-u nùmme de bataja de Ciòn (leteralmènte, in impe(r)iese Ciòddu) u l'è stàu in partigiàn lìgü(r)e, ricunusciüu dau stattu italian cumme medaja d'òu au valù militàre aa memôja.

Vìtta
Ciòn u nasce intu 1923 da 'na famîa de lavu(r)atùi, propiu pé questu cumensa préstu a spe(r)imentà esperiense diferenti.

Da zuénu u stüddia in seminâiu a Arbénga, fin ai quatorz'ànni, quande, tòstu intu 1935 u se 'mbarca cumme giüttu-föghista inte 'na nâve mercantîle. St'esperiensa peò a nu düa e ducca dui anni ciü tardi u cumensa a travajà inta fabrica da pasta Agnêsi, inta sò sitài d'u(r)ìgine.

Vegne ciamàu ae àrmi inte l'ànnu 1941, piàu inta Ma(r)ìna u parte pé A Spéza, dund'u l'è inquadràu intu depôxitu CREM.

Sücescivamente u fàn trasfe(r)ì au distacaméntu da Ma(r)ìna a Rumma. Mèntre se tröva impiegàu chi u végne surpésu da l'armistissiu de l'8 de setèmbre e u decidde ducca de turnà de sprescia in Ligü(r)ia, seguèndu e urme d'in bàrba, Nìnu Scicàrdi U Cürtu.

Da stu li Bunfante l'eredita e u maüa e cunvinsiùi pulitiche e u sò impegnu sivîle e u se inse(r)ìsce inte primme furmasiùn partigiàne da zòna impe(r)iése.
E primme asiùn de Rexistensa
Ina vôtta entràu inta Rexistensa u divegne capitàn da furmasiun dîta "Vulànte", che pe tòstu in annu a porta avànti a lòtta cuntru i nàzi-fascìsti, specialmènte inta zona da Ma(r)ìna de Diàn.

Vellu u guîda ascì ina sé(r)ie de asiùn versu l'internu, cumme quelle inti paìxi de Au(r)ìgu e de Ciàppa, aù frasiun de San Bertumê dunde i partigiài sciorten a catüâ ben utànta militi du battajun San Marcu.

Cion u se impegna ascì cu-a sò squaddra inta bataja du Munte Grànde, cun 'na manovra de difésa pé evità i rastrelamènti tedéschi du 1944, ai dànni di abitànti da valà de Andöa.

U scuntru a Vesargu e a mòrte
Divegnüu vice-cumandante da Segunda Divixùn Garibàldi, dedicâ au Megu, inte l'utubre de chel'ànnu u l'è cuinvoltu inte 'n' upe(r)asiùn a Vesargu, inta valà de l'Aròscia, pé tajà u pònte ch'u u metêva incumünicasiùn cu-u Burghettu, cu-u scòppu de sabutà u cian di tedeschi.

Sciben che l'asiun a funsiuna i tedeschi, a brigâ a cazze int'in aguàu: i nazi-fascìsti dröven u fögu da-u campanìn da gêxa de Vesargu e curpiscen a-e gàmbe Bunfante cun di balìn di(r)umpènti.

Segundu a testismuniansa de Primmu Cei, cunusciüu ascì cu-u numme de bataja Wan Stiller, e primme pa(r)òlle prunusiàe dau Cion sun stàe mamâ e  Fiöi nu stàme a lascià lì. 

Propiu sta côsa chi a vegne fâ dai cumpagni, che u portan versu i cunfìn cu-u Piemunte, intu paìse de Üpega (A Briga Âta), dunde l'éa stàu creàu in uspeâ militàre. Sutta a presciun nemiga zunze chi u cumandu da divixùn Felixe Casciùn. 

U 17 de utùbre i tedeschi, doppu avê piàu u cuntrollu da Urméa fin aa Cêve, ciü de Triöa e de Pìgna rìvan chi, mentre i partigiài deven impruvisà 'na furma de difesa estremma, tendandu de traspurtà da 'n'âtra parte i fe(r)ìi ciü gràvi.

I tedeschi i rivan a sircundà l'acampamèntu e pé questu Ciòn u se spà(r)à in curpu au cö, pé nu êsse piàu vîvu dai nemìxi.

 Unureficènse 
Sciübitu dòppu a morte ghe vegne intutulà sèsta divixun partigiàna. 

Du 1946 u l'è u ricunuscimentu da medàja d'òu au valù militàre, ricunusciüa cu-a mutivasiun seguènte:
Citasiùn in ItalianTradusiùn«In nove mesi

di continua lotta contro i

nazifascisti creava intorno a sé,

con le sue epiche gesta, 

un’aureola di eroica leggenda. 

Trascinatore entusiasta e

combattente valorosissimo, 

ebbe largo seguito di giovani

che, animati dal suo valore, 

accorrevano ad impugnare le armi 

per la redenzione della Patria. 

Ferito durante un cruento 

combattimento e raccolto

in un ospedale da campo

che veniva circondato da SS. tedesche, 

visto cadere al suo fianco il 

medico che lo curava e preclusa 

ogni via di scampo,

per non fare trucidare i 

portaferiti e non cadere vivo 

nelle mani del nemico,

si uccideva, concludendo la sua

vita col volontario supremo sacrificio. 

Fulgido esempio di valore 

e di sublime altruismo.»«In növe méxi

de cuntinnua lòtta cuntru i

nàzzi-fascisti u creâva aturnu a lê,

cu-e sò  êpiche gèsta,

in aureula de erôica lezènda.

Trascinatù entuxiàsta e

cumbatènte valuruxiscimu,

l'axêva avüu largu seguitu de zuéni 

che, animài dau sò valù, 

acurêvan a 'mpügnà e armi 

pe a redensiun da Patria.

Fe(r)ìu düànte in cruéntu 

cumbatiméntu e recampàu

int'in uspeâ da càmpu

ch'u vegnìva sircudàu dae SS. tedesche,

vistu càzze au sò fiancu u mêgu 

ch'u cü(r)âva e seràe

tütte e vie de scàmpu,

pé nu fà masà i portafe(r)ìi e nu 

càzze vîvu

inte màn du nemigu,

se masâva, cunclüdèndu a sò  

vìtta cu-u vuluntà(r)iu süprémmu sacrifissiu. 

Màscimu ezémpiu de valù e de 

süblìmme altruìsmu.»

— Impéia, 17 de utubre du 1944

 Nòtte 

 Vuxi curelàe 
 Felixe Casciùn
 Ezio Dolla
 Divixun Garibaldi Cichéru
 Marti(r)i du Galanêu
 Germàn Jôri
 Giacumu Bü(r)anéllu
 Walter Fillak
 Rumàn Magnaldi

 Âtri prugètti 

Categorîa:Gente de Liguria
Categorîa:Stöia